**Acord de confidentialitate**

Prezentul Acord de Confidențialitate a fost încheiat astăzi, {{data\_incep\_activ}}, în {{loc\_sed}}, de către și între:

1. **{{ang\_nume}}** angajat al {{companie}} SRL (denumit în continuare "Beneficiarul Informației")

și

b) **{{companie}} S.R.L**., înmatriculata la Registrul Comertului sub nr. {{nr\_inreg}}, cod fiscal {{cui}}, cu sediul în localitatea {{loc\_sed}}, str. {{str\_sed}}, nr. {{nr\_sed}}, bl. {{bl\_sed}}, sc. {{sc\_sed}}, et. {{et\_sed}}, ap. {{ap\_sed}}, cam/biroul {{cam\_sed

}}, județ {{jud\_sed}}, {{tara\_sed}}, reprezentată legal prin {{adm\_nume}}, în calitate de Administrator (denumită în continuare "Societatea").

Părțile au convenit după cum urmează:

1. Pe parcursul derulării contractului individual de muncă, Societatea va pune la dispoziția Beneficiarului Informației informații (”Informații Confidențiale”) necesare pentru ca Beneficiarul Informației să-și poată îndeplini sarcinile de serviciu. Scopul pentru care aceste informații sunt dezvăluite de către Societate Beneficiarului Informației este: îndeplinirea de către Societate a obiectului său de activitate, pe baza comenzilor primite din partea clienților și a altor date transmise de către parteneri și/sau prestatori ai Societății (Scopul).

2. Beneficiarul Informației se angajează să nu folosească Informațiile Confidențiale în orice alt scop, cu excepția Scopului descris mai sus, fără a obține mai întâi acordul scris al Societății.

3. Beneficiarul Informației se angajează să păstreze Informațiile Confidențiale în siguranță și să nu le divulge nici unei terțe părți, cu excepția altor angajați și consilieri profesioniști (aprobați în mod expres de către Societate) care trebuie să dețină același nivel de informații pentru atingerea Scopului, care cunosc că sunt supuși unei obligații de confidențialitate fată de Societate și care sunt supuși unor obligații echivalente cu cele din art. 2 de mai sus și prezentul art. 3.

4. Angajamentele din clauzele 2 și 3 de mai sus se aplică tuturor informațiilor dezvăluite de către Societate Beneficiarului Informației, indiferent de modul sau forma în care sunt dezvăluite sau consemnate acestea, dar nu au aplicabilitate pentru:

a) orice informație care este sau intră în viitor în domeniul public (cu excepția cazului în care aceasta survine ca urmare a încălcării prezentului acord); sau

b) orice informație care este deja cunoscută de către Beneficiarul Informației și care nu a fost supusă nici unei obligații de confidențialitate înainte de a fi fost dezvăluită Beneficiarului Informației de către Societate.

5. Nici o dispoziție din prezentul acord nu va împiedica Beneficiarul Informației de la a divulga orice Informații Confidențiale solicitate de lege sau de către autoritățile competente.

6. Beneficiarul Informației va restitui, la solicitarea Societății, toate copiile și consemnările Informațiilor Confidențiale și nu va reține vreo copie sau consemnare a Informațiilor Confidențiale.

7. Nici prezentul acord, nici furnizarea oricărei informații nu îi acordă Beneficiarului Informației vreo licență, vreun interes sau drept cu privire la orice drepturi de proprietate intelectuală ale Societății, cu excepția dreptului de a copia informațiile confidențiale, exclusiv pentru îndeplinirea Scopului.

8. Angajamentele asumate prin articolele 2 și 3 vor rămâne în vigoare până când Beneficiarul Informației va fi fost informat de către Societate, în scris, că aplicarea acestui acord a fost întreruptă.

9. Prezentul acord este guvernat și trebuie să fie interpretat în conformitate cu legea română, în special, dar fără a se limita la acesta, art. 26 din Codul Muncii Român. Instanțele competente din România vor avea jurisdicție exclusivă de a soluționa orice litigiu care a apărut sau poate apărea din sau în legătură cu prezentul acord.

10. O încălcare a oricăreia dintre promisiunile sau angajamentele conținute în acest document va duce la daune ireparabile și continue pentru Societate, pentru care Societatea are dreptul la daune monetare și alte reparații similare și adecvate.

11. Prezentul acord reprezintă întreaga înțelegere cu privire la Informațiile Confidențiale și înlocuiește toate acordurile scrise sau orale anterioare privind astfel de Informații Confidențiale. Prezentul acord poate fi modificat numai de comun acord de reprezentanții autorizați ai părților, în scris.

|  |  |
| --- | --- |
| **{{companie}} S.R.L.,** | **{{ang\_nume}},** |
| {{adm\_nume}} - Administrator |  |
|  |  |